Sagsnr.

Dokumentnr.

Sagsbehandler

/Jørgen Tejlgaard Perdersen

**NOTAT**

Referat fra CSO mødet den 13. juni 2013

|  |  |
| --- | --- |
| Dato: | 13. juni 2013 |
| Tid: | 11.30 – 14.00 |

Sted: Rådhuset, 2. sal, udv.vær. D

**Mødedeltagere:**

**Repræsentanter for Københavns Kommune**

Adm. Dir. Claus Juhl, ØKF

Adm. dir. Carsten Haurum, KFF

Adm. Dir. Else Sommer, BUF

Adm. dir. Anette Laigaard, SOF

Adm. dir. Katja Kayser, SUF

Adm. Dir. Morten Binder, BIF

Dir. Bjarne Winge, ØKF

**Repræsentanter for organisationerne**

Formand Jan Trojaborg, Københavns Lærerforening

Formand Britt Petersen, FOA-LFS

Næstformand Mimi Bargejani, FOA/KLS

Næstformand Karla Ki rkegaard, HK/Kommunal Hovedstaden

Kredsformand Vibeke Westh, Dansk Sygeplejeråd, Kreds Hovedstaden

Vicekontorchef Mai-Britt Hedegaard, Københavns Embedsmandsforening

Gruppeformand Jesper Bjørn, 3f

Faglig sekretær Charlotte Thim von Mehren, FOA SoSu

**Sekretariatsmedarbejdere**

Kontorchef Lise Rasmussen, ØKF

Vicedirektør Helge Vagn Jacobsen, KS

Specialkonsulent Jørgen Tejlgaard Pedersen, ØKF

Specialkonsulent Kirstine Rubinstein, ØKF

Chefkonsulent Henning Bickham, KFF

Der var udsendt følgende dagsorden:

**Dagsorden**

**1. Godkendelse af referat fra mødet den 18. april 2013.**

**2. Budget 2014**

Orientering om processen for budget 2014 og budgetkonferencen med TR´erne.

**3. Tillidsdagsorden**

Orientering om forløbet siden sidst.

**4. TR-vilkår i relation til KS**

Drøftelse af rammerne for samspillet mellem KS og TR´erne i forhold til centraliseringen af personalefunktionen i KS. Der medfølger bilag om indhentning af lønoplysninger.

**5. Status på administrationsplanen**

Orientering om forløbet siden sidst.

**6. MED-aftale**

KFF stiller forslag om en analyse af muligheder og barrierer for, at der generelt indføres MED-rammeaftale i kommunen.

**7. Analyse af lokalaftaler**

Drøftelse af analysen.

**8. Eventuelt**

**Ad 1. Godkendelse af referat fra mødet den 13. juni 2013**

Referatet blev godkendt.

**Ad 2. Budget 2014**

**Claus Juhl** oplyste om budgetprocessen,at der var behov for at finde besparelser, fordi servicemåltallet for Københavns Kommune forventeligt ville blive reduceret med 200 mio. kr. som følge af et statsligt krav om en reduktion på 2 mia. kr. for kommunerne samlet set. Bestræbelserne går især på at finde strukturelle besparelser, det vil sige områder hvor der gennem flere år har været et mindre forbrug end budgetteret. Mindreforbruget skal så overføres til områder, hvor pengene kan gøre gavn.

**Britt Petersen** spurgte, om de decentrale institutioners mindreforbrug med henblik på opsparing kunne komme i fare, og om det mindreforbrug, der opstår, når bygning af en ny institution bliver forsinket, ville blive betragtet som strukturelt.

**Claus Juhl** **og** **Else Sommer** svarede nej til dette.

**Bjarne Winge** gav en række oplysninger om den forventede aftale mellem KL og staten og oplyste blandt andet følgende:

* Der skal overføres 2 mia. kr. fra service til anlæg. Det kan give 200 mindre til service i KK.
* Kommunerne kompenseres for merudgifter som følge af folkeskolereformen.
* Der er afsat en pulje til skattenedsættelser.
* Der er afsat midler til øget indsats på sundhedsområdet

Det er alt i alt tale om en fornuftig aftale, selv om usikkerheden om de 200 mio. kr. trækker ned. Om anlægsområdet oplystes, at der er 4,7 mia. kr. til rådighed i 2014, men at det ikke forventes, at dette beløb kan anvendes fuldt ud. Prioritering vil blive drøftet med forvaltningerne.

**Jan Trojaborg** spurgte, om der var mulighed for at undgå de 200 mio. kr.

**Claus Juhl** svarede, at reduktionen kan blive mindre end 200 mio. kr. såfremt den demografiske udvikling spiller ind ved fordelingen. I så fald vil KK med stigende befolkningstal få en mindre reduktion. Det bør ligeledes være i KL’s interesse, at flytte servicemåltal fra kommuner, der ikke kan udnytte måltallet til kommuner, der kan.

**Britt Petersen** ønskede at modtage KL’s aftale med staten og alle underbilag.

**Claus Juhl** lovede at sende det samlede materiale.

**Karla Kirkegaard** spurgte, hvordan man er nået frem til størrelsen af de tværgående besparelser på de enkelte poster. Hun opfordrede til, at medarbejderrepræsentanter inddrages langt tidligere i forløbet, hvor de bliver præsenteret for mellemregningerne og de opstillede forudsætninger. Dermed er der reel mulighed for at spørge ind og kvalificere indstillingerne.

**Bjarne Winge** svarede, at der ligger en business case til grund for beregning af størrelsen på besparelserne.

**Claus Juhl gav** tilsagn om at ændre proceduren fra budget 2015, således at CSO inddrages tidligere i processen

**Ad. 3. Tillidsdagsorden**

**Claus Juhl** orienterede om forløbet vedrørende indstillingen om tillidsdagsorden siden CSOs temamøde med ØU den 30. april 2013.  Indstillingen om tillidsdagsorden og kodeks er tiltrådt af BR den 23. maj.

Arbejdet med tillidsdagsorden er begrundet i ønsket om at få mere tid til kerneydelserne og derigennem sikre, at kommunen opnår større effektivitet.

Som en del af indstillingen blev det foreslået at afskaffe i alt 9 krav. Endvidere arbejdes der videre med en fornyet opgørelse over kommunale krav og regler, som med fordel kan afskaffes.

Som et eksempel på indsatsen med regelforenkling og tillidsbaseret ledelse har Økonomiforvaltningen indstillet til ØU, at man afskaffer den årlige undersøgelse af arkivering i kommunen, hvilket ØU har tiltrådt. Endvidere skal ØU på det kommende møde drøfte ØKF indstilling om, at Københavns Kommune fremadrettet ikke arbejder med måltal for ligestilling.

I den kommende tid vil ØKF fortsætte med at gennemgå indstillingerne og undersøge hvor, der kan ske en regelforenkling. Det udelukker dog ikke, at der også kan komme indstillinger, der går i modsat retning, således at man indfører nye måltal mv. Det vigtige er at man kontinuerligt overvejer mulighederne for regelforenkling og afskaffelse af krav.

I 7-dir arbejdes der på at reducere nogle af de 200 strategier og planer, som struktursekretariatet har identificeret. Dette arbejde vil blive drøftet med CSO.

**Else Sommer** var enig med Claus Juhl i, at der skal sættes ind på alle niveauer, og at der skal ske en begrænsning af unødvendig kontrol og måling. Hun var dog bekymret for, at de lokale enheder ikke ville opfatte alle forenklinger som en lettelse i deres hverdag, da de i højere grad vurderer, at de tidskrævende opgaver er eksempelvis lønstyring og byggemøder mv. Det er vigtigt, at have fokus på hvordan der kan ske en kulturændring lokalt, som kan håndtere tillidsdagsorden.

**Anette Laigaard** orienterede om det arbejde, der pågår i SOF. I forhold til SOF´s meningssamling har forvaltningen fået meldt 30 aktiviteter ind, der ikke giver mening for medarbejderne. Dette vil SOF overveje nærmere på for at se, om der skal ske en regelforenkling. I forhold til frisættelsesforsøget er det kun enkelte ting, der ikke kan ske inden for de eksisterede rammer. Anette Laigaard var enig med Else Sommer i, at det på mange områder er en kulturændring, der skal til lokalt, for at tillidsbaseret ledelse kan blive implementeret.

**Jan Trojaborg** orienterede om organisationernes 24 timers konference, der blev afholdt i sidste uge. Konklusionen fra konferencen er, at organisationerne klart bakker op om tillidsdagsorden, og at det er ledelsen, der skal melde ud, men at det skal ske i dialog med medarbejderne. Det er således vigtigt, at forvaltningerne melder ud til lederne, hvordan de kan inddrage medarbejderne i udviklingen af tillidsdagsorden. Det blev pointeret, at det ikke var alle medarbejdergrupper, der i dag bliver mødt med tillid i deres hverdag. Tillid handler også om trivsel, motivation og udfoldelse af talent.

**Charlotte Thim von Mehren** fortalte, at en anden konklusion frakonferencen var, at ledelsen skal vise medarbejderne, at de tager dem alvorligt f.eks. ved at sikre at tillidsdagsorden bliver et fast punkt i MED-strukturen, så der løbende kan være en dialog mellem ledelsen og medarbejderne herom.

**Else Sommer** fortalte, at BUF har kickoff på BUFs nye MED den 21. juni. Problemløsningen kræver en stor forandring fra alle. Der er sket en stigende grad af pacificering af både medarbejdere og ledere og den kultur skal ændres. Det skal sikres, at både medarbejdere og ledere tager et større ansvar fremover. Else Sommer er enig i, at der skal laves en fælles kompetenceudvikling for både TR og ledere, men Else Sommer pointerede, at lederne også har behov for deres egen kompetenceudvikling i forhold til tillidsdagsorden. Selv om vi kommer til at opleve tilbageslag i implementeringen af tillidsdagsorden, skal vi holde fast og fortsætte tillidsarbejdet.

**Vibeke Westh** fastslog, at det var vigtigt, at have fokus på ledelsesudvikling, at få fagligheden tilbage til medarbejderne og oprette nogle tværfaglige aktiviteter i forhold til MED/TR og ledelsen.

**Katja Kayser** orienterede om, at man i SUF arbejder på at udvikle lederuddannelsen og skabe et fælles sprog. Man ser også på, om der er nogle kontrolfunktioner der er overflødige med henblik på at afskaffe dem i 2014.

**Karla Kirkegaard** sagde, at organisationerne er bevidste om, at medarbejderne har et medansvar for at implementere tillidsdagsordenen. Karla var enig i, at det var vigtigt at holde fast i dagsordenen, selv om der opleves tilbageslag.

**Claus Juhl** var enig i, at det er vigtigt at holde fast, når der er modstand. Og så skal man være bevidst om, at regelforenklingen også kan komme til at gå ud over noget, som man har en særlig interesse i at bevare. Hvis man f.eks. vil forenkle tidsregistreringssystemet, skal man gøre det konsekvent. Han tilføjede, at tillidsbaseret ledelse vil blive en del af undervisningen på de tværgående lederuddannelser i kommunen.

**Britt Petersen** foreslog, at tillidsdagsorden kunne tænkes ind i københavnerfortællingen, således at kommunen kunne øge inddragelsen af københavnerne og give dem deres eget liv tilbage.

**Carsten Haurum** var enig med Britt Petersen og fortalte, at det også var de ideer, man arbejde med i KFF, og som man har prøvet at indføre i form at selvbetjening på bibliotekerne. Dette er en del af frivillighedstanken.

**4. TR-vilkår i relation til KS**

**Claus Juhl** sagde, at samlingen af personalefunktioner i Koncernservice (KS) har den konsekvens, at tillidsrepræsentanter (TR) må orientere sig mod KS for at få nødvendige oplysninger og rådgivning. Han foreslog, at KS og organisationerne satte sig sammen og udarbejder et forslag om servicering af TR

**Helge Vagn Jacobsen** oplyste, at der den 26. juni vil blive holdt et møde med FTR og andre interesserede fra organisationerne om håndtering af denne problemstilling. Han tilføjede, at TR både kan henvende sig til KS og den lokale ledelse.

**Vibeke Westh** savnede information, om hvor man skal henvende sig og en beskrivelse af, hvad man kan forvente af KS.

**Charlotte Thim von Mehren** sagde, at TR ved henvendelse til KS ofte mødte svaret: Vi har ikke tid nu. Prøv senere.

**Claus Juhl** konkluderede, at videre udvikling i sagen afventer mødet den 26. juni.

**Ad. 5. Status på administrationsplanen**

**Helge Vagn Jacobsen** orienterede om forløbet siden seneste møde.

Flytningen skete mandag den 10. juni og er forløbet godt. Medarbejderne er nu på plads, men der er enkelte systemer, som ikke fungerer endnu. De forventes at være oppe at køre ved udgangen af ugen.

Søndag den 2. juni holdt KS åbent hus for sine medarbejdere og deres familie, hvor de kunne se deres nye arbejdsplads.

KS har i løbet af maj afholdt intromøder i de forvaltninger, der overflytter opgaver. I samarbejde med forvaltningernes direktioner, har Helge V. Jacobsen og Per Nikolaj Schrøder sammen med øvrige deltagere fra Koncernservice været rundt og fortælle om samlingen af administrative opgaver og de ændringer, det medfører for de forskellige forvaltninger.

Det er tanken, at det midlertidige samarbejdsorgan (MSO) opretholdes, indtil alle medarbejdere er overflyttet til KS i 2014. Der vil ske justeringer i forhold til medlemmerne. Valg til det fremtidig ASU vil ske til efteråret.

**Claus Juhl** roste KS for den kæmpeopgave, det har været at flytte, uden at brugerne har mærket noget til flytningen.

**Karla Kirkegaard** sagde, at organisationerne er uforstående overfor at MSO skal fortsætte og spurgte 7-dir. hvorfor de gerne vil fortsætte MSO. Derudover spurgte hun til de kommende besparelser i KS og ønskede at sikre sig, at der ikke er forvaltninger, der opretter skyggefunktioner samtidig med, at der gennemføres afskedigelser i KS.

**Helge Vagn Jacobsen** forklarede, at begrundelsen for at opretholde MSO var hensynet til de medarbejder, der fortsat ikke er overflyttet endnu. KS var indstillet på at nedlægge MSO, hvis det var ønsket.

**Claus Juhl** konkluderede, at MSO nedlægges og personkredsen i ASU udvides. Han gjorde opmærksom på, at det ikke er hensigten, at der skal oprettes skyggefunktioner i forvaltningerne, og hvis det sker, skal det frem i lyset.

**6. MED-aftale**

**Britt Petersen** ønskede – på baggrund af, at alle forvaltninger nu har indgået en MEDaftale – at man overvejede muligheden for at indgå en MED-aftale for hele kommunen, hvor også arbejdsmiljødelen er indtænkt . Hun ønskede derfor en kortlægning af, om der kan være barrierer for dette.

**Katja Kayser** sagde, at der kan være styrelsesmæssige forhold, der stiller sig hindrende i vejen. Hun pegede på erfaringer fra Odense Kommune.

**Claus Juhl** foreslog, at sekretariatsmedarbejderne undersøger, om der er barrierer – herunder styrelsesmæssige.

**Ad. 7. Analyse af lokalaftaler**

**Claus Juhl** orienterede om sagens forløb og oplyste, at kommunen ønskede åbenhed om sagen, samt en drøftelse med CSO.

**Britt Petersen** sagde, at hun respekterede, at kommunen som arbejdsgiver gjorde sig overvejelser om arbejdets tilrettelæggelse, men at man kunne være enig eller uenig i indholdet. Britt Petersen synes dog, der var ved at ske en centralisering i KS, som kan gøre tingene besværlige på det lokale niveau. I forhold til indstillingen ønsker hun, at man drøfter, på hvilket niveau tingene skal ske, samt om de enkelte tiltag giver mening lokalt. Britt Pedersen pointerede, at en ensretning i KS kan forhindre gode lokale initiativer.

**Claus Juhl** svarede, at nogle ting skal forhandles centralt og andre lokalt. Den overordnede tanke er, at man ikke skal have forskellige regler for de samme medarbejdergrupper, og at kommunen ønsker at opnå en effektivisering på sigt, men ikke i budget 2014.

**Else Sommer** tilkendegav, at hun var enig i Britts betragtninger om, at det ikke nødvendigvis er hensigtsmæssigt at ensrette alle steder på samme tid.

**Vibeke Westh** takkede for åbenheden omkring analysen og efterlyste en oversigt over, på hvilket niveau de enkelte tiltag er tiltænkt. (Se medfølgende bilag B).

**Karla Kirkegaard** sagde, at man fortsat var interesseret i løbende at se alle forslag i ”projekt åben koordination”.

**Claus Juhl** fastslog, at der vil blive sendt et skema rundt, hvor de enkelte forslag er delt ind på de enkelte forhandlingsniveauer.

**8. Eventuelt**

**Claus Juhl** henviste til det udsendte materiale om jubilæumsgratiale.

**Karla Kirkegaard** spurgte, hvad der var sket med de bemærkninger, som organisationerne havde givet til rapporten ’Evaluering af udlicitering’.

**Claus Juhl** lovede at fremsende et notat om dette.

**Karla Kirkegaard** ønskede orientering om arbejdet i strukturudvalget og foreslog, at der blev holdt et møde mellem Struktursekretariatet og interesserede medlemmer af CSO.

**Claus Juhl** lovede, at der blev inviteret som ønsket.